มีตุ่มขึ้นในจมูก ไม่มีอาการเจ็บหรือคัน แต่ถ้านิ้วไปโดนจะเจ็บนิดหน่อย ถ้าแกะจะมีเลือดออก จะอันตรายไหมครับ กังวลมากครบ ขออนุญาตแนบรูป ลิ้งค์ปลอดภัยครับ 
สวัสดีค่ะอาการมีตุ่มขึ้นในรูจมูก มีอาการเจ็บและคัน แกะแล้วมีเลือดไหลออกมาดังกล่าวมานั้น อาจจะเกิดจาก การมีรูขุมขนอักเสบหรือติดเชื้อ อาจเกิดจากการติดเชื้อแบคทีเรียทำให้เห็นเป็นตุ่มฝีหนองได้ การมีริดสีดวงจมูก ตุ่มจากภูมิแพ้จมูก การติดเชื้อราในโพรงจมูก หรืออาจสัมพันธ์กับการผ่าตัดหรือการใส่สารเติมเต็มเข้าไปในจมูกโดยไม่ควรไปแกะเกาบริเวณที่เป็น เพื่อลดโอกาสการเกิดแผลหรือการติดเชื้อแบคทีเรียแทรกซ้อนขึ้นมา ถ้ามีสารคัดหลั่งใดๆออกมาให้ใช้ผ้าสะอาดเช็ดหรือซับเบาๆได้ หลีกเลี่ยงการสั่งจมูกแรงๆควรไปพบแพทย์หากอาการเป็นมากขึ้นเรื่อยๆ เจ็บปวดมาก ก้อนขยายขนาดใหญ่ขึ้นหรือมีเลือดหรือหนองผิดปกติไหลออกจากจมูกร่วมด้วย